ราคาทองในประเทศขึ้น200บาท เงินบาทแข็งค่าในรอบ1เดือน
ราคาทองคำในประเทศปรับขึ้น200บาท แท่งขาย 28,100 บาท รูปพรรณ ขาย 28,600 บาท เงินบาทแข็งค่าในรอบ 1 เดือน
14 ต.ค. 2564

เมื่อวันที่ 14 ต.ค. 64 สมาค้าทองคำรายงานราคาทองคำประจำวัน ปรับขึ้น 200 บาท โดยทองแท่งรับซื้อ 28,000 บาท ขายออก 28,100 บาท ทองรูปพรรณรับซื้อ 27,500.24 บาท ขายออก 28,600 บาทขณะที่ภาวะค่าเงินบาท เงินบาทเปิดตลาดเช้านี้อยู่ที่ระดับ 33.20 บาท/ดอลลาร์ แข็งค่าจากช่วงเย็นวันอังคารที่ปิดตลาดที่ระดับ 33.46 บาท/ดอลลาร์นักบริหารเงินจากธนาคารกรุงศรีอยุธยา เปิดเผยว่า เงินบาทเช้านี้ถือว่าแข็งค่าในรอบ 1 เดือน โดยช่วงนี้เงินบาทกลับมาแข็งค่าค่อนข้างมาก หลังจากที่นายกรัฐมนตรี ออกมาประกาศเรื่องการเปิดประเทศในวันที่ 1 พ.ย. ประกอบกับดอลลาร์สหรัฐฯ ถูกขายทำกำไร จึงทำให้ดอลลาร์ย่อแรง บาทจึงแข็งค่าไปค่อนข้างมาก ส่วนการเคลื่อนไหวของเงินบาทในวันนี้ น่าจะมาจากทิศทางของ flow เป็นหลักนักบริหารเงิน คาดว่า วันนี้เงินบาทจะเคลื่อนไหวในกรอบ 33.10- 33.30 บาท/ดอลลาร์